PRANDA บวก 6% รับขายที่ดินบางนา 450.63 ลบ.บุ๊คกำไรพิเศษ-ลุ้นงบฯพลิกมีกำไร
PRANDA บวก 6% รับขายที่ดินบางนา 450.63 ลบ.บุ๊คกำไรพิเศษ-ลุ้นงบฯพลิกมีกำไร โดย ณ เวลา ณ เวลา 4.20 บาท บวก 0.26 บาท หรือ 6.60% ด้วยมูลค่าซื้อขาย 12.78 ล้านบาท
8 พ.ย. 2560

ผู้สื่อข่าวรายว่า บริษัท แพรนด้า จิวเวลรี่ จำกัด (มหาชน) หรือ PRANDA ณ เวลา 4.20 บาท บวก 0.26 บาท หรือ 6.60% ด้วยมูลค่าซื้อขาย 12.78 ล้านบาท

PRANDA แจ้งว่าที่ประชุมคณะกรรมการบริษัทเมื่อวานนี้ (7 พ.ย.) อนุมัติทำสัญญาจะซื้อจะขายที่ดินของบริษัทที่ตั้งอยู่ในเขตบางนา จำนวน 8 ไร่ 1 งาน 38 ตารางวา ในราคา 135,000 บาท/ตารางวา คิดเป็นจำนวนรวม 450.63 ล้านบาท
โดยแบ่งชำระเงินเป็น 2 งวด ได้แก่ งวดแรกในวันที่ลงนามสัญญาจะซื้อจะขาย จำนวน 67.59 ล้านบาท และงวดสุดท้าย ในวันโอนกรรมสิทธิ์ที่ดิน หรือภายใน 6 เดือน นับจากวันที่ทำสัญญาเป็นเงินจำนวน 383.04 ล้านบาท ขณะที่มูลค่าตามบัญชีของที่ดินดังกล่าว ณ วันที่ 30 มิ.ย.60 อยู่ที่ระดับ 90.43 ล้านบาท
ทั้งนี้ บริษัทจะได้ประโยชน์จากกำไรจากการจำหน่ายที่ดิน และมีกระแสเงินสดหมุนเวียนในการดำเนินงานเพิ่มขึ้น โดยจะใช้เป็นเงินสดหมุนเวียนภายในกิจการ รวมถึงชำระหนี้ให้แก่สถาบันการเงินเพื่อลดภาระหนี้และดอกเบี้ยจ่าย ขณะที่บริษัทยังไม่มีแผนที่จะใช้หรือพัฒนาที่ดินดังกล่าว
สำหรับผลการดำเนินงาน PRANDA นับตั้งแต่ปี 58-งวด 6 เดือนปี 2560 ขาดทุนต่อเนื่อง โดยปี 2558 ขาดทุน 55.78 ล้านบาท ปี 2559 ขาดทุน 283.25 ล้านบาท และงวด 6 เดือนปี 2560 ขาดทุน 92.30 ล้านบาท